না। হেযবুত তওহীদ মানবতার কল্যাণে, পুরো মানবজাতিকে, মানবতার কল্যাণে ঐক্যবদ্ধ করার আহ্বায়ক। কাজেই ‘হেযবুত তওহীদ’ সবাই মুসলমান ব্যাপারটা তা নয়। এখানে বহু সনাতনধর্মীয় বা বৌদ্ধধর্মীয় ব্যক্তিরও সমর্থন আছে। আমরা আমাদের সেমিনারগুলিতে ‘সকল ধর্মের মর্মকথা – সবার ঊর্ধ্বে মানবতা’ নামক ডকুমেন্টারি ফিল্ম দেখিয়েছি। সেখানে সনাতন ধর্মী, বৌদ্ধ, খ্রিষ্টান, উপজাতি অনেকেই আমাদের সম্মেলনে এসেছেন এবং দু’হাত তুলে আমাদেরকে সমর্থন জানিয়েছেন, একাত্ম হয়েছেন। আমরা বিশ্বাস করি তারাও আমাদের দলভুক্ত। কারণ আমাদের এটি একটি আদর্শিক আন্দোলন। কেউ আমাদের আদর্শের সঙ্গে একমত হলেই তিনি আমাদের সহযাত্রী। আমরা বামপন্থীদের সঙ্গেও কাজ করেছি, তাদের অনেক নেতা-কর্মী আমাদের মিটিংয়ে এসেছেন। তারাও আমাদেরকে ধন্যবাদ জানিয়েছেন, আমাদের সঙ্গে একত্রে কাজ করার, সহযোগিতা প্রদানের আশ্বাস দিয়েছেন। কাজেই আমাদের আন্দোলনের সাথে শুধুমাত্র যে মুসলমান, ব্যপারটা তা নয়। সকল ধর্ম, জাতি, বর্ণ এমনকি ধর্ম-অস্বীকারকারীদেরও সমর্থন রয়েছে। বিভিন্ন এলাকায় যে ডকুমেন্টারি দেখানো হয়, বিভিন্ন জায়গায় পত্রিকা বিক্রি করা হয়, সেখানেও কিন্তু আমাদের অনেক সনাতনধর্মী ভাইয়েরা উদ্যোগী হয়ে তাদের মহল্লায় বা মন্দিরে আমাদের ডকুমেন্টারি দেখানোর আয়োজন করেছেন। আমাদের পত্রিকাতে অনেক সনাতন ধর্মের ভাই সাংবাদিকতার কাজ করছেন, আমাদের সকল কাজেই সহযোগিতা করছেন। আমরা যে কাজ করছি তা কেবল মুসলমানদের কাজ নয়, এটা মানুষের কাজ।